Na osnovu člana 121 i 176. Zakona o visokom obrazovanju („Službene novine Kantona Sarajevo“ broj 36/22), člana 96 i 115 stav 4. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21), te članova 190 do 206. Statuta Univerziteta u Sarajevu, Odluke Senata Univerziteta u Sarajevu broj: 01-21-44/22 od 21.12.2022. godine:

**UNIVERZITET U SARAJEVU**

**MEDICINSKI FAKULTET**

**RASPISUJE**

**KONKURS ZA IZBOR U NAUČNO-NASTAVNA ZVANJA**

**NASTAVNIK ZA NAUČNU OBLAST ILI PREDMET**

1. Oblast: Farmakologija, toksikologija i klinička farmakologija  – nastavnik u zvanje redovni profesor, 1 izvršilac sa punim radnim vremenom
2. Oblast: Fiziologija čovjeka  – nastavnik u zvanje redovni profesor, 2 izvršioca sa punim radnim vremenom
3. Oblast: Radiologija i nuklearna medicina  – nastavnik u zvanje redovni profesor, 1 izvršilac sa dijelom radnog vremena, najviše do 50%
4. Oblast: Hirurgija  – nastavnik u zvanje redovni profesor, 1 izvršilac sa dijelom radnog vremena, najviše do 50%
5. Oblast: Sudska/forenzička medicina  – nastavnik u zvanje vanredni profesor, 1 izvršilac sa punim radnim vremenom

Uslovi za izbor u naučnonastavna zvanja su propisani članom 96 i 115 stav 4. Zakona o visokom obrazovanju Kantona Sarajevo i članovima 192 do 200. Statuta Univerziteta u Sarajevu:

1. Vanredni profesor: proveden najmanje jedan izborni period u zvanju docenta, najmanje pet naučnih radova objavljenih u priznatim publikacijama, koje se nalaze u relevantnim načunim bazama podataka, objavljena knjiga, originalni stručni uspjeh, kao što je projekt, patent ili originalni metod, te uspješno mentorstvo najmanje jednog kandidata za stepen drugog ciklusa studija odnosno integrisanog ciklusa studija
2. Redovni profesor: proveden najmanje jedan izborni period u zvanju vanrednog profesora, najmanje 8 naučnih radova objavljenih u priznatim publikacijama, koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija.

Uz prijavu kandidati su kao dokaz o ispunjavanju gore navedenih uslova obavezni priložiti dokumentaciju propisanu Zakonom o visokom obrazovanju Kantona Sarajevo i Statutom Univerziteta u Sarajevu i to:

1. Popunjen Obrazac prijave na konkurs, (Obrazac prijave na konkurs kandidati mogu preuzeti na Protokolu Fakulteta ili web stranici: www.mf.unsa.ba)
2. Kraću biografiju (CV) u elektronskoj i štampanoj formi,
3. Diplome o stečenim stepenima odgovarajućih zvanja koji su uslovima konkursa predviđeni,
4. Spisak objavljenih naučnih radova (u elektronskoj i štampanoj formi),
5. Spisak objavljenih knjiga, udžbenika i naučnih radova (u elektronskoj i štampanoj formi), kao i same radove i knjige,
6. Za kandidate koji konkurišu za izbor u zvanje vanrednog ili redovnog profesora: Dokaz o originalnom stručnom uspjehu, kao što je projekt, patent ili originalni metod,
7. Dokaz o uspješnom mentorstvu,
8. Za kandidate koji konkurišu za izbor u zvanje vanrednog profesora: dokaz o provedenom izbornom periodu u zvanju docenta
9. Za kandidate koji konkurišu za izbor u zvanje redovnog profesora: dokaz o provedenom izbornom periodu u zvanju vanrednog profesor
10. Ukoliko se izbor u više zvanje provodi prije isteka izbornog perioda na koji je kandidat izabran, potrebno je dostaviti dokaze o ispunjenosti uslova iz člana 115. stav 4. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21) i člana 193. stav 4. Statuta Univerziteta u Sarajevu.
11. Ukoliko se nastavno-naučni proces iz naučne oblasti odnosno nastavnog predmeta za koji se provodi postupak izbora u akademsko zvanje realizira i u ustanovi koja prema zakonu i ovom statutu predstavlja nastavnu bazu, kandidat koji aplicira na konkurs za izbor u akademsko zvanje mora imati zasnovan radni odnos sa ustanovom koja predstavlja nastavnu bazu, o čemu kao dokaz uz aplikaciju na konkurs prilaže potvrdu o svom radnopravnom statusu – član 151. Zakona o visokom obrazovanju („Službene novine Kantona Sarajevo“ broj 33/17, 35/20, 40/20 i 39/21) i član 194. stav 2. Statuta Univerziteta u Sarajevu.
12. Podatke i dokaze o nagradama i priznanjima u vezi sa odgovarajućom naučnom oblasti, kao i ostale dokaze
13. Spisak dostavljene dokumentacije.

Dokumenti se prilažu u formi ovjerenih kopija, ne starijih od 6 mjeseci, koje se po okončanju konkursa ne vraćaju.

Nepotpune i neblagovremene prijave neće biti razmatrane.

Javni konkurs objavljuje se u dnevnom listu „Dnevni avaz“ i na web stranici Univerziteta u Sarajevu i Medicinskog fakulteta.

**Konkurs ostaje otvoren 30 dana od dana objavljivanja.**

Prijave dostaviti na adresu: Univerzitet u Sarajevu - Medicinski fakultet, ul. Čekaluša 90, sa naznakom ZA KONKURS – Kontakt osoba: Dejan Kunić, dipl.iur., broj telefona:033/665-949 lok:252